Միասնական հայությունը դարձյալ հարկադրեց, որ Ադրբեջանի զինվորական ղեկավարությունը շտապի Մոսկվա եւ կրակի դադարեցման պայմանավորվածություն մուրա։ Ցավոք, սակայն, ապրիլյան պատերազմում հայկական կողմն ավելի քան հարյուր զոհ տվեց։ Նահատկվեցին արծիվ տղաներ, այդ թվում նաեւ՝ երկրապահ կամավորականներ, ովքեր 1989-94-ի պատերազմին էլ մասնակցել էին։ Եռասերունդ Երկրապահ կամավորականների միությունը խոնարհվում է հերոս նահատակների հիշատակի առաջ։ Եվս անգամ ներողություն ենք խնդրում այդ քաջերի հարազատներից, որ չենք կարողանում բացառել ցավալի դեպքերը։ Նաեւ հավաստիացնում ենք, որ նահատակ մեր զավակներն այսօր էլ երկնքից հսկում են մեր անդորրը, որ նրանք անմահացել են։ Պատանի, երիտասարդ երկրապահներին մենք հենց այդ քաջերի օրինակով ենք դաստիարակում։